Case ID: 1108518
Sentence 0: Cəzasını ümumi rejimli cəzaçəkmə müəssisəsində çəkməklə, cəzaçəkməsinin əvvəli xx xxxxxxxx 2019-cu il tarixdən müəyyən edilmişdir.İşin halları: Birinci instansiya məhkəməsinin hökmünə əsasən Məhkum ona görə təqsirli bilinib məhkum edilmişdir ki, o, xx xxxxx 2017-ci ildən Bakı şəhəri Xətai rayon İcra Hakimiyyətinin Mənzil Kommunal Təsərrüfatı Birliyinin rəis müavini vəzifəsində işləyərkən, vəzifəli şəxs qismində rayon icra hakimiyyətinin səlahiyyətli məsul şəxsləri ilə xidməti əlaqələrindən istifadə edərək Azərbaycan Respublikası Prezidentinin xx xxxxxx 2014-cü il tarixli 375 nömrəli Fərmanı ilə təsdiq edilmiş «Dövlət şəhərsalma nəzarətinin həyata keçirilməsi» Qaydalarının 4.2-ci bəndinə əsasən, ərazi planlaşdırılması sənədlərinin tələblərinə əməl olunmasını təmin etmək və özbaşına tikililərin qarşısını almaqdan ibarət yerli səviyyədə dövlət şəhərsalma nəzarətinin həyata keçirilməsi ilə bağlı xidməti səlahiyyətlərinin icrası ilə əlaqədar qanunsuz hərəkətlərin edilməsi, xidmət üzrə ümumi himayədarlıq və laqeydlik müqabilində, yəni X4 tərəfindən ü1 saylı binanın yaxınlığında yerləşən özgə mülkiyyətində olan 99 m2 torpaq sahəsində qanunsuz olaraq 1 mərtəbəli qeyri-yaşayış obyektinin tikintisinə başlanması, həyata keçiriləcək tikinti üçün maneə yaradılmaması, həmçinin tikintinin aparılmasına razılıq verilməsi müqabilində 2018-ci ilin yanvar ayının sonlarında səhər saatlarında Ü1, ünvan ünvanda yerləşən Bakı şəhəri Xətai Rayon İcra Hakimiyyətinin inzibati binasında özü üçün maddi neməti-külli miqdar təşkil edən 40.000 (qırx min) manat məbləğində pulu X1 birbaşa yolla şəxsən istəmiş və həmin gün axşam saatlarında qeyd edilən məbləğdə pulu həmin yerdə ondan şəxsən qəbul edib rüşvət qismində almışdır.